‘লক্ষ্মীর ভাণ্ডার’ প্রকল্পে ৯টি নতুন পদ সৃষ্টির প্রস্তাব দিল নবান্ন

কলকাতা: মহিলাদের সামাজিক ও অর্থনৈতিক স্তর উন্নীত করার লক্ষ্যে পশ্চিমবঙ্গ সরকারের (West Bengal Government) যুগান্তকারী প্রকল্প হল ‘লক্ষ্মীর ভাণ্ডার’ (Laxmir Bhandar)। ২০২১ সালে প্রকল্পটি চালু করেছিল তৃণমূল সরকার। রোজগারহীন দুঃস্থ মহিলাদের হাতে এই প্রকল্পের মাধ্যমে টাকা তুলে দেওয়া হয়। ২৫ থেকে ৬০ বছর বয়সী অসংরক্ষিত শ্রেণীর মহিলারা এই প্রকল্পের আওতায় মাসে ১,০০০ টাকা এবং সংরক্ষিত শ্রেণীর মহিলারা মাসে ১,২০০ টাকা পেয়ে থাকেন।

গোটা দেশে এমনকি আন্তর্জাতিক মঞ্চেও সমাদৃত হয়েছে মমতা বন্দ্যোপাধ্যায়ের (Mamata Banerjee) মস্তিস্কপ্রসূত এই প্রকল্প। এমনকি এই মডেলকে অনুসরণ করে বিভিন্ন রাজ্যে এমন সব প্রকল্প নিজেদের নির্বাচনী ইস্তেহারে সংযুক্ত করছে রাজনৈতিক দলগুলি। আর এবার এই ‘লক্ষ্মীর ভাণ্ডার’ প্রকল্পকে নিয়ে এসে গেল এক বড়সড় আপডেট।

আরও পড়ুন: বাংলায় আরও একজোড়া এসটিএফ থানা! বড় প্রস্তাব দিল মন্ত্রিসভা

সোমবার নবান্নে মন্ত্রিসভার বৈঠকে (Cabinet Meeting) লক্ষ্মীর ভাণ্ডার প্রকল্প নিয়ে এক বড় প্রস্তাব দেওয়া হয়। এদিন মন্ত্রিসভা লক্ষ্মীর ভাণ্ডার প্রকল্পের স্টেট প্রজেক্ট ম্যানেজমেন্ট ইউনিটের জন্য ৯টি নিয়মিত পদ সৃষ্টির প্রস্তাব দেয়। জানা গিয়েছে, শীঘ্রই এই মর্মে পদক্ষেপ নিতে পারে রাজ্য সরকার।